Jūrmylė

Jūrmylė, jūrinė mylia – ne SI sistemos ilgio matavimo vienetas. Atitinka geografinio dienovidinio 45° geografinėje platumoje 1′ lanko ilgį. Pagal tarptautinį standartinį apibrėžimą, priimtą 1929 m., 1 jūrmylė lygi 1852 metrams. Naudojama laivybojeEncyclopædia Britannica. Nuoroda tikrinta 2016-06-10. ir aviacijoje, bei tarptautiniuose įstatymuose ar susitarimuose dėl teritorinių vandenų ribų. Išvesta iš geografinės mylios.

Tarptautinis svorių ir matų biuras nurodo, jog kol kas nėra bendro tarptautinio jūrmylės simbolio. Dažniausiai pasitaikančių žymėjimų M, NM, nm nereikėtų maišyti su kitais taip pat žymimais ilgio matais (nm žymimas nanometras (milijardoji metro dalis), Nm – niutonmetras).

Jūrmylė itin svarbi navigacijoje, kadangi atitinka platumos minutę (naudojama žymėti atstumams jūrlapiuose).

Panaudojant jūrmylę apibrėžiamas laivyboje ir aviacijoje naudojamas greičio matavimo vienetas mazgas.

 Taip pat skaitykite 
 Mylia
 Mazgas

 Šaltiniai 

Kategorija:Laivai
Kategorija:Navigacija
Kategorija:Ilgio matavimo vienetai